ค้นหาคนที่อาจจะใช่เนื้อคู่ เปลี่ยนคนที่อาจจะเป็นเนื้อคู่คุณให้กลายเป็นคู่ชีวิตตลอดไป
มันอาจจะขัดกับความรู้สึก แต่มันเป็นสิ่งสำคัญที่คุณควรจะเป็นคนที่ความสุขและมีความมั่นใจด้วยตัวเองก่อนที่จะพร้อมในการหาเนื้อคู่ หากคุณต้องการจะหาคู่ชีวิต ความสัมพันธ์จะยืนยาวหากคนทั้งคู่มีความสมบูรณ์ มั่นคง และเชื่อใจในกันและกัน หากคุณต้องการจะหาเนื้อคู่และหากต้องการคนในอุดมคติที่มีความสนใจคุณพอๆ กับที่คุณสนใจเขา คุณต้องรู้ว่าคุณเป็นใคร คุณต้องการอะไร และต้องชอบในตัวตนของคุณเอง นี่เป็นวิธีบางส่วนที่จะทำให้คุณสนุกกับการใช้ชีวิตด้วยตัวคนเดียว ประกอบด้วย:  หางานอดิเรกที่น่าสนใจเพื่อที่จะติดตามกิจกรรมนั้น ให้ความสำคัญกับมิตรภาพและครอบครัว ใฝ่หาอาชีพที่น่าสนใจและมั่นคง ฝึกฝนตัวเองให้เป็นคนที่มีความมั่นใจและแข็งแกร่ง จดบันทึกประจำวันเพื่อช่วยบันทึกสิ่งที่คุณให้ความสนใจและเพื่อเตือนให้คุณรู้ว่า คุณมาไกลขนาดไหนแล้ว ทำรายการอุปนิสัยที่คุณชื่นชอบในตัวเนื้อคู่ของคุณ (สเปค) บางทีคุณอาจจะรู้สึกถูกดึงดูดด้วยอารมณ์ขันและรอยยิ้มที่ละมุน บางทีคุณอาจจะชอบคนที่มีความแข็งแรงและเล่นกีฬา หรือคนที่สนุกกับการอ่านนิยายต่างๆ ไม่ว่าอุปนิสัยที่คุณชอบจะเป็นอย่างไร แต่ต้องพิจารณาว่าคุณสามารถเป็นคนที่มีอุปนิสัยแบบที่คุณชอบได้อย่างไร ถ้าหากคุณทำตามวิธีนี้ คุณอาจจะพบว่าคุณได้เจอกับใครสักคนที่สามารถแบ่งปันความสนใจของคุณและสิ่งที่คุณปรารถนาได้ นอกจากนี้หากคุณไม่สมหวังในการหาคู่ชีวิตด้วยวิธีนี้ในท้ายที่สุด อย่างน้อยคุณก็ได้ปรับปรุงตัวเองและเรียนรู้ทักษะใหม่ๆ จากการศึกษาแสดงให้เห็นว่ามนุษย์ไม่สามารถคาดเดาได้ตลอดว่าอุปนิสัยของคนแบบใดที่จะตรงใจพวกเขาได้มากที่สุด หากคุณจดรายการลักษณะนิสัยที่ชอบ มันค่อนข้างจะเป็นไปได้ว่าคุณอาจจะถูกดึงดูดไปหาคนที่มีลักษณะที่แตกต่างจากที่คุณจดอย่างมากในชีวิตจริง ไม่เป็นไรหากคุณจะมีความสัมพันธ์ที่ไม่สมหวังสองสามครั้งเนื่องจากเขายังไม่ใช่คนในฝันของคุณ อย่างไรก็ตามให้ใช้สัญชาตญาณของคุณเป็นแนวทางการหาคู่มากกว่าที่จะใช้รายการอุปนิสัยที่ชอบหรือไม่ชอบของคนที่อยากคบหา คุณอาจรู้สึกประหลาดใจกับคนที่คุณพบเจอก็เป็นได้ การหลีกเลี่ยงความอคติและความรู้สึกที่ไม่มีเหตุผลถือเป็นสิ่งที่สำคัญอย่างมาก อย่าตัดสินคนจากสีผิว ศาสนา เชื่อชาติ หรืออายุ ใช้บางเวลาทำคามรู้จักกับเขาก่อนที่คุณจะตัดสินใจว่าความสัมพันธ์นี้ควรค่าต่อการใฝ่หาหรือไม่ หากคุณได้พบกับคนที่ยอดเยี่ยมแต่มีความสัมพันธ์คบหาอยู่กับคนอื่นอยู่แล้ว ควรออกห่างและไม่ไปแทรกกลางความสัมพันธ์ของเขาและเธอ ความสัมพันธ์ส่วนใหญ่ที่เกิดขึ้นจากการนอกใจมักไม่มั่นคง คนเหล่านี้ไม่เคยมีความพอและต้องการในสิ่งที่คุณไม่สามารถมีให้ได้ มากกว่าจะเป็นความรักที่แท้จริง คุณควรรอจนกว่าคนในอุดมคติของคุณจะโสดและเก่งที่คุณจะเข้าหาเขาหรือเธอ ต้องมั่นใจก่อนว่าความสัมพันธ์ของคุณมีโอกาสที่จะพัฒนาขึ้นไปอีก ทั้งเพื่อนที่น่าสนใจและคนแปลกหน้าที่น่าสนใจ คุณจะได้พบปะกับพวกเขามากยิ่งขึ้น ขยายฐานชุมชนออนไลน์ของคุณเพื่อที่จะขยายการหาคู่ของคุณให้กว้างขึ้น ตามหามิตรภาพและความสนิทสนมใกล้ชิดหากคุณต้องการจะพบเจอคนใหม่ที่เพื่อจะออกเดทด้วย และนี่คือบางวิธีที่จะได้พบเจอคนที่ใจตรงกัน ประกอบด้วย:  เข้าร่วมกลุ่มพบปะพูดคุย มีกิจกรรมงานอดิเรก เป็นอาสาสมัครในเรื่องที่คุณมีความสนใจและใส่ใจ ร่วมงานกับสมาคมศิษย์เก่า บ่มเพาะมิตรภาพและความสนิทชิดเชื้อที่คุณมี: ชวนเพื่อนออกไปกินข้าวเย็น เป็นเจ้าบ้านจัดงานปาร์ตี้ หรือนัดหมายทำเรื่องสนุกๆ การยิ้มและหัวเราะจะช่วยทำให้คนที่พึ่งรู้จักคุณมีความรู้สึกสบายใจเมื่ออยู่ใกล้คุณ หากคุณต้องการที่จะทำให้คนบางคนเปิดใจ ให้ใช้ภาษากายในการเปิดและแสดงท่าทีที่เป็นมิตร การแสดงกิริยาเจ้าชู้เล็กน้อยกับคนบางคนที่คนชอบ อาจเป็นวิธีที่ดีที่จะตรวจสอบว่าเขาสนใจคุณด้วยเช่นกัน เพื่อนของคุณรู้ว่าคุณเป็นใครและคุณชอบอะไร ให้สัญชาตญาณของพวกเขาแนะนำคุณเมื่อพวกเขามีคนรู้จักและคิดว่าเหมาะสมกับคุณ ไม่ใช่ว่าการนัดบอดทุกครั้งจะประสบความสำเร็จแต่บางครั้งก็ได้ผล อย่าปิดโอกาสของตัวเองที่จะได้พบปะกับคนใหม่ๆ ที่น่าสนใจ การจีบมีหลายรูปแบบ อย่างไรก็ตาม โดยทั่วไปการจีบที่มีแนวโน้มจะประสบความสำเร็จสูงสุดคือการให้เกียรติ ให้ความเคารพ การวางตัว และใช้ภาษากายที่เป็นมิตร ส่วนคนที่มีท่าทางหม่นๆ น่าอึดอัด ท่าทางเจ้าชู้ หรือดูถูกตัวเองมักจะไม่ประสบผลสำเร็จในการจีบ ให้ความสนใจในลักษณะต่อไปนี้หากคุณต้องการจีบหรือสามารถรับรู้การจีบของคนอื่นได้:  การยิ้มและหัวเราะ การพยักหน้าหรือใช้การกระทำเพื่อสื่อว่าคุณเห็นด้วยกับเขา สานต่อบทสนทนาเรื่อยๆ อย่าให้ขาด ใช้ภาษากาย (ใช้แขน ขา และฝ่ามือ) แบ่งปันเรื่องราวของคุณ ทำการสื่อสารด้วยสายตา การถามคำถาม หลายคนหาคู่ชีวิตผ่านทางเว็บไซต์หาคู่ อย่างไรก็ตามมันก็ถือเป็นเรื่องที่ยากที่โลกอินเทอร์เน็ตจะนำทางไปหาคู่แท้ ผู้ใช้ต่างๆ ได้รายงานมาว่าพวกเขาประสบความสำเร็จในการหาคู่โดยให้ข้อมูลส่วนตัวตามความเป็นจริงแต่รวบรัด แต่ควรทำให้ข้อมูลมีความลึกลับเล็กน้อยเมื่อผู้ใช้คนอื่นเข้ามาอ่านข้อมูลคุณ อย่าโชว์สิ่งที่ดีที่สุดของคุณออกไป ใช้การเดทเพื่อศึกษากันและกัน อย่าให้ข้อมูลส่วนตัวในเว็บทำงานแทนคุณทั้งหมด คนเรามักชื่นชอบความรู้สึกที่ถูกดึงดูดจากคนบางคนเมื่อพวกเขาอยู่ในสถานการณ์ที่เร้าอารมณ์ หัวใจที่เต้นรัว เหงื่อออกและประสบการณ์ความรู้สึกที่สุดขีดซึ่งสามารถทำให้คนบางคนหวั่นไหวยิ่งขึ้นกับความดึงดูดทางเพศและความชอบพอ สถานที่บางแห่งที่ปลุกเร้าอารมณ์ได้ดีซึ่งคุณอาจจะได้พบกับคนที่อาจจะเนื้อคู่ที่นั้น ได้แก่:  โรงยิม สถานที่สูงๆ โรงภาพยนตร์ที่ฉายภาพยนตร์สยองขวัญ หากคนหนึ่งคนสามารถตกหลุมรักคนได้เพียงคนเดียวเท่านั้น ดังนั้นจะมีเพียง 1 คนเท่านั้น ในทุกๆ 10,000 คนที่จะเจอรักแท้ในช่วงชีวิตพวกเขา เราทุกคนรู้ว่าเรื่องนี้ไม่เป็นความจริง มนุษย์ตกหลุมรักและมีความสัมพันธ์ที่สวยงามตลอดเวลา อย่ากลายเป็นคนต้องการะหาคนที่ดีที่สุดสำหรับตัวคุณ แต่พัฒนาความสัมพันธ์ของคุณให้ใกล้ชิดกันมากขึ้น ค้ำจุนกัน มีลักษณะที่ดี และมีความสัมพันธ์ที่น่ารัก  หากเนื้อคู่ของคุณปรากฎตัวต่อหน้าคุณแทนการที่คุณจะสุ่มโอกาสเพื่อหาคนที่สมบูรณ์แบบ หลายคนส่วนใหญ่พอใจกับความรักในลักษณะใช้เวลาร่วมทุกข์ร่วมสุขมาด้วยกันซึ่งมันบ่งชี้ได้ว่าทั้งสองคนได้เรียนรู้กันและกันเป็นระยะเวลานาน เนื้อคู่มักแสดงถึงการที่คนสองคนถูกสร้างสร้างขึ้นเพื่อคนอีกคนและสามารถอยู่ด้วยกันอย่างสมบูรณ์และเป็นอันหนึ่งอันเดียวกัน อย่างไรก็ตามความมั่นคง ความใกล้ชิด ความสัมพันธ์ที่ถาวรจะเกี่ยวเนื่องกับความขัดแย้งและความไม่ลงรอยกัน จากการศึกษาเผยว่าคู่รักจะพอใจกับคนรักของพวกเขามากขึ้นเมื่อพวกเขาคิดว่าความรักคือการเดินทางหรือเป็นเส้นทาง คุณควรพยายามกำหนดกรอบการหาเนื้อคู่ของคุณ อย่างเช่น คุณไม่ได้กำลังมองหาคนที่สมบูรณ์แบบ หรือคนที่เข้ากันได้ทั้งหมด แต่คุณกำลังมองหาคนที่คนที่เดินไปพร้อมกับคุณทั้งยามสุขและทุกข์  อีกวิธีที่เหมาะสมกับวลีนี้คือคุณควรมองหาคนที่จะเติบโตไปพร้อมกับคุณไม่ใช่เพียงคนที่ถูกกำหนดมาให้พบเจอกับคุณ การกำหนดความรักเป็นเรื่องของโชคชะตามากกว่าเป็นการเดินทางร่วมกัน เป็นเรื่องที่อันตรายโดยเฉพาะอย่างยิ่งเมื่อเกิดความขัดแย้งหรือไม่ลงรอยกัน แต่ในช่วงที่มีความสุขจะไม่แตกต่างกันมาก จากการศึกษาแสดงให้เห็นว่าปฏิกิริยาตามสัญชาติญาณต่อบุคคลใดบุคคลหนึ่งนั้นเป็นตัวที่สำคัญที่จะบอกถึงความสำเร็จของความสัมพันธ์โดยรวม อย่าพยายามพูดคุยกับตัวเองในเรื่องเกี่ยวกับบุคคลใดบุคคลหนึ่งโดยปราศจากการใช้สัญชาติญาณ หากคุณรู้สึกดีกับเขาหรือเธอ ควรสานต่อความสัมพันธ์ แต่หากคุณรู้สึกอึดอัดหรือวิตกกังวลเกี่ยวกับความสัมพันธ์ --แม้ทุกอย่างจะดูดีในทางทฤษฎี—  คุณอาจต้องการที่จะพิจารณาหาคนอื่น ความสมบูรณ์แบบในคนรักไม่สามารถเกิดขึ้นได้ทันที มันต้องใช้เวลา บางคนดูเหมือนจะเหมาะสมดีทุกอย่างแต่มีข้อเสียเพียงเล็กน้อย ลองมองให้เป็นภาพใหญ่ ความรักที่สมบูรณ์แบบสามารถเกิดขึ้นได้ระหว่างคนไม่สมบูรณ์แบบสองคน คำแนะนำนี้ไม่สามารถใช้ได้กับ “ความไม่สมบูรณ์แบบ” ที่เกิดจากการกระทำที่ไม่เหมาะสมหรือการควบคุม หากคนรักของคุณพยายามจะทำร้าย ดูถูก หรือแยกคุณออกจากคนอื่นๆ นั่นคือสิ่งทำลายความสัมพันธ์ เมื่อคุณพบคนที่อาจจะเป็นคู่ชีวิตคุณ ให้ตั้งใจในการสร้างมิตรภาพที่แข็งแรงกับเขาหรือเธอ ทำกิจกรรมที่สนุกด้วยกัน คุยเรื่องเป้าหมายชีวิตของแต่ละคน เรียนรู้ความสนใจของกันและกัน และสนับสนุนเกื้อกูลกัน คู่รักที่ให้ความสำคัญกับมิตรภาพของอีกฝ่ายมักจะประสบความสำเร็จมากกว่า มีความโรแมนติก และรักกันยืนยาว คนที่มีมิตรภาพที่แนบแน่นจะพบว่าพวกเขามีความโรแมนติกให้กันและกันมากยิ่งขึ้น (ทำให้การมีเพศสัมพันธ์ดียิ่งขึ้นด้วย) แม้คุณจะได้พบกับบางคนที่ดูเหมือนจะตรงกับอุดมคติของคุณ แต่คุณทั้งสองควรที่จะพยายามอย่างหนักเพื่อที่จะสร้างความสัมพันธ์ให้แข็งแกร่งและเติบโตอย่างยั่งยืน มันหมายความว่าคุณอาจจะต้องแก้ไขปัญหาความขัดแย้ง อดทนต่อนิสัยเสียของอีกฝ่าย และให้อภัยกันและกัน และนี่เป็นขั้นตอนบางอย่างที่สำคัญที่จะทำให้คุณและเขายังสามารถอยู่ด้วยกันได้ :   การฟังคู่รักของคุณอย่างตั้งใจ ให้อภัยแฟนของคุณกับความผิดเล็กๆ น้อยๆ ให้การสนับสนุนงานอดิเรกหรือส่งที่แฟนคุณสนใจ การงดเว้นการสร้างสัมพันธ์กับคนอื่น (หากคุณต้องการที่จะอยู่ในความสัมพันธ์แบบคู่สมรส) แสดงความกตัญญูต่อคนรักของคุณ การไปเดทร่วมกับคู่รักอีกคู่หนึ่งสามารถช่วยให้ความสัมพันธ์ของคุณมีความน่าหลงใหลและรักใคร่กัน ผลลัพธ์นี้จะยิ่งมีประสิทธิภาพขึ้นเมื่อคุณและคนรักของคุณได้คุยในหัวข้อความสนิทสนม ลึกซึ้งกับอีกคู่หนึ่ง ชวนเพื่อนสนิทของคุณสองคนออกไปรับประทานอาหารเย็นหรือเข้าร่วมกลุ่มพบปะสังสรรค์ที่ออกแบบมาสำหรับคู่รักเพื่อทำให้คุณรู้จักกับอีกฝ่ายมากยิ่งขึ้น ใช้สังคมออนไลน์ช่วยให้คุณและแฟนของคุณได้กลายมาเป็นคู่ชีวิตจริงๆ ความสัมพันธ์จะมีความสุขและเติมเต็มมากยิ่งขึ้นเมื่อคู่รักใช้เวลาเพื่อแสดงความรักทางกายภาพให้กันและกันหลังจากมีเพศสัมพันธ์ มันเป็นความจริงที่ว่าคู่รักทั้งสองสามารถช่วยให้การเป็นอยู่และจุดมุ่งหมายของอีกคนเป็นรูปเป็นร่างขึ้น อย่างไรก็ตามการมีจุดมุ่งหมายในชีวิตยังคงเป็นสิ่งสำคัญเพราะมันคือตัวตนที่แท้จริงของคุณทั้งในด้านชีวิตและความรัก พิจารณาสิ่งที่คุณต้องการมากที่สุดในชีวิตและคนที่อาจจะเป็นคู่ชีวิตของคุณสามารถส่งเสริมคุณไปสู่ความสำเร็จได้หรือไม่ มีบางกรณีที่ความรักไม่มากพอที่จะประคับประครองความสัมพันธ์หรือชีวิตเอาไว้ได้ คุณต้องให้ค่าและแลกเปลี่ยนความฝันของแต่ละฝ่ายซึ่งกันและกัน คำถามบางส่วนที่คุณควรคิดไว้ในหัว ได้แก่:  งานของฉันมีความสำคัญอย่างไรและคนรักของฉันสามารถสนับสนุน ส่งเสริมอาชีพนี้ได้หรือไม่ สักวันหนึ่งฉันจะต้องการมีลูกไหมนะ แล้วแฟนของฉันจะอยากมีรึเปล่า ฉันจะเห็นตัวเองอยู่ที่ไหนในอีก 5, 10 หรือ 20 ปี ฉันสามารถเห็นคนรักของฉันอยู่ข้างกายฉันในอานาคตหรือไม่ ฉันและคนรักจะมีความสุขในการอาศัยอยู่ในเมือง/มหานคร/ภูมิภาคที่เหมือนกันหรือไม่ หากคนรักของคุณมีไม่ความสุขกับการอยู่ในมหานครแต่คุณสามารถอยู่ได้แต่ในสภาพแวดล้อมที่เป็นเมืองเท่านั้น คุณอาจจำเป็นต้องคิดใหม่อีกที วงจรความสัมพันธ์หมายถึงการคบหาและเลิกราสลับกันไปของคู่รัก ความสัมพันธ์ลักษณะนี้มีเสน่ห์เป็นอย่างมาก โดยมันเกิดจากการผสมผสานระหว่างความเคยชินและความน่าตื่นเต้น แต่อย่างไรก็ตามความน่าตื่นเต้นนี้มักจะอยู่ในลักษณะของผลเสีย และจากการศึกษาพบว่าคู่รักที่มีการคบๆ เลิกๆ มักจะมีผลลัพธ์ที่ไม่สู้ดีนักในความสัมพันธ์ระยะยาว  อย่าลืมว่าการคบๆ เลิกๆ ไม่เพียงแต่ทำให้เสียเวลาอันมีค่าและพลังงานทางความรู้สึกไป แต่มันยังขัดขวางการไปพบเจอคนที่ดีและเหมาะสมกับคุณกว่า หากคุณเจอคู่ชีวิตของคุณ คุณจะต้องรู้สึกสงบ ยินดี และเชื่อว่าความสัมพันธ์ของคุณจะแข็งแกร่งและสมบูรณ์พร้อม เนื้อคู่ของคุณควรสนับสนุนคุณและคุณควรสนับสนุนอีกฝ่ายเช่นกัน หากคุณรู้สึกกระวนกระวาย กังวล หรืออึดอัดใจเนื่องจากความสัมพันธ์ของคุณ มันอาจแปลว่าคุณไม่ได้อยู่ในความสัมพันธ์ที่เหมาะสม โปรดจำไว้ว่า ความสงบ สบาย และมีความสัมพันธ์ที่สมบูรณ์พร้อม สำคัญกว่าการโศกเศร้า เป็นกังวล หรือความตื่นเต้น
สนุกกับการโสด. ปลูกฝังอุปนิสัยที่พึงประสงค์ในตัวของคุณ. เปิดใจให้กว้าง. อยู่ห่างจากคนที่มีคู่อยู่แล้ว. พัฒนาเครือข่ายสังคมบนโลกอินเทอร์เน็ตของคุณ. เป็นคนมนุษย์สัมพันธ์ดี. ไปนัดบอด. ทราบวิธีจีบคน. ให้ข้อมูลส่วนตัวในเว็บไซต์หาคู่อย่างซื่อสัตย์แต่ดูลึกลับ. พบเจอผู้คนในสถานที่ที่ทำให้หัวใจเต้นรัว. บอกกับตัวคุณเองว่าข้างนอกนั่นไม่ได้มีคนโสดสำหรับคุณเพียงคนเดียว. กังขากับคำว่า “เนื้อคู่”. เชื่อในสัญชาตญาณของคุณ. อย่าพยายามทำให้สมบูรณ์แบบแต่ทำให้อยู่ในระดับที่ดี. สร้างมิตรภาพที่แข็งแกร่ง. พัฒนาความสัมพันธ์. ไปเดทแบบคู่. กอดกันหลังมีเพศสัมพันธ์. มีจุดมุ่งหมายของชีวิตในความคิด. หลีกเลี่ยงวงจรความสัมพันธ์. ให้ความสำคัญต่อความรู้สึกที่สงบและสบาย.
https://www.wikihow.com/Find-Your-Soulmate https://www.wikihow.com/Find-Your-Soulmate
Finding Potential Soulmates Transforming a Potential Soulmate into a Lifelong Soulmate